Ikompli l-ġlied f’Gaża wara perjodu qasir ta’ waqfien mill-ġlied. Uffiċċjali Iżraeljani qalu li reġgħu bdew jattakkaw wara li l-militanti Palestinjani sparaw rockets lejn it-territorju Iżraeljan hekk kif se jintemmu t-tliet ijiem ta’ waqfien mill-ġlied. L-armata Iżraeljana fissret l-aħħar attakki tal-Ħamas bħala inaċċettabli. L-organiżazzjoni militanti Palestinjana, Hamas irrifjutat li jiġi estiż l-perjodu ta’ waqfien mill-ġlied ta’ 72 siegħa f’Gaza. Il-Hamas qal li Iżrael m’għamel xejn fuq it-talbiet tagħha fosthom dwar il-ftuħ mill-ġdid tal-port ta’ Gaza għat-tbaħħir.